उमेरमा सेनामा जागिर खाएर छाडेका सूर्योदय नगरपालिका १४ कै शिव राई पनि यतिबेला हप्ताको दुई सय मुठासम्म स्कुसको टुप्पा बेच्छन् । गएको दुई वर्षदेखि टुप्पा बेच्न थालेका शिवका अनुसार स्कुस रोपेर यसको टुप्पा, फल र जरा बेच्न थालेपछि घर ब्यवहार नै परिवर्तन भएको छ । टुप्पा बेचेर मात्रै एक सिजनमा ७५ हजार जति हात पार्ने गरेको बताउने शिवले तरकारीकै आम्दानीले दुई छोराछोरीलाई भारतमा अध्ययन गराइरहेका छन् । उनका छोरा इञ्जिनियर र छोरी नर्स पढ्दैछन् । टुप्पाबाहेकको अन्य तरकारी (काउली, सिँबी, खुर्सानी)ले अरु एक लाख रुपैयाँभन्दा बढी आम्दानी गर्ने गरेको उनले बताए ।
